แนวโน้มหุ้นขึ้นต่อ
นักวิเคราะห์ประเมินดัชนีเช้าวันนี้เทรดเก็งกำไรขึ้นไปต่อได้ จาก sentiment เงินบาทยังแข็งค่า ทุนต่างชาติไหลเข้า
14 มี.ค. 2556

นักวิเคราะห์ประเมินดัชนีเช้าวันนี้เทรดเก็งกำไรขึ้นไปต่อได้ จาก sentiment เงินบาทยังแข็งค่า ทุนต่างชาติไหลเข้า
นายเทิดศักดิ์ ทวีธีระธรรม ผู้อำนวยการฝ่ายวิจัย  บล.เอเซีย พลัส กล่าวว่า แนวโน้มตลาดหุ้นไทยเช้านี้น่าจะมีการเทรดเก็งกำไรที่จะช่วยผลักดันดัชนีขึ้นไปได้ต่อ จาก sentiment กรณีเงินบาทที่แข็งค่าต่อเนื่อง เพราะธนาคารแห่งประเทศไทยยังไม่มีมาตรการพิเศษออกมา จึงเชื่อว่าเม็ดเงินต่างชาติยังคงไหลเข้าต่อเนื่อง
อย่างไรก็ตาม การเก็งกำไรในจุดที่ดัชนีสูงขึ้นไปก็เสี่ยงมากขึ้น เพราะดาวน์โจนส์บวกแค่ 5 จุด ตลาดในภูมิภาคไม่โดดเด่นมากนัก ซึ่งหากตลาดต่างประเทศไม่มีน้ำหนักมาก วันนี้ก็จะเห็นการเทรดดิ้งกรอบแคบๆ มากกว่า โดยเลือกลงทุนหุ้นรายตัว ช่วงนี้ยังแนะรับเหมาก่อสร้างแค่เก็งกำไร ให้แนวรับดัชนีวันนี้ที่ 1,540 แนวต้าน 1,585 จุด